jkorsvik/nowiki_second_scrape_merged huggingface dataset:
Gråhubro

Gråhubro (Nyctaetus lacteus) er en ugle i gruppen Bubo. Selv om den er blitt mer sjelden, er den ikke vurdert som truet art. I Afrika vurderer man gråhubro som en fugl som bringer ulykke. Om et menneske blir angrepet av fuglen, mener man at det vil dø etter kort tid. 


== Beskrivelse ==
Denne uglen er en av de største av uglene i verden. Den er 66 til 71 cm høy og har et vingespenn på 200 cm. Vekten er omkring fire kilo. Å se til er de i ansiktet som en hvitaktig oval plate med en svart kant. De har rosa øyelokk, orange øyne og to fjærdusker på ørene. Fjærene er mørkebrune over og lysegrå under. 


== Habitat ==
Gråhubro finnes i Afrika sør for Sahara. Den liker seg langs skogsbekker og elver, sjelden over 2000 meter. De er nattjagere og sitter i høye trær om dagen. De sover lett og våkner svært fort for å forsvare seg mot angrep i dagslys. 
Jakt skjer tidlig om kvelden. Voksne gråhubroer jakter på harer, mungoer og mye annet småvilt og er en av få fugler som tar piggsvin. Nær byer kan de også ta rotter og duer.


== Levevis ==
Gråhubro bygger reir i mars-april, i tørketiden i Afrika. Den tar gjerne i bruk hule trær eller et gammelt reir fra en annen fugl. Hunnen legger to egg og ruger i 38 dager. Hannen jakter på mat for begge. Den første ungen som kommer ut av egget, er den som først får mat, og om det ikke er mye mat, blir det bare den som får noe. Om det er rikelig, vil begge ungleungene bli foret. De kan forlate reiret etter ni uker, men mange vil holde seg med foreldrene i opp til tre måneder, helt til september.  


== Referanser ==


== Eksterne lenker ==
(en) Gråhubro i Encyclopedia of Life 
(en) Gråhubro i Global Biodiversity Information Facility 
(no) Gråhubro hos Artsdatabanken 
(en) Gråhubro hos ITIS 
(en) Gråhubro hos NCBI 
(en) Kategori:Bubo lacteus – bilder, video eller lyd på Wikimedia Commons 
(en) Bubo lacteus – galleri av bilder, video eller lyd på Wikimedia Commons 
Bubo lacteus – detaljert informasjon på Wikispecies 
Gråhubro hos IUCN Rødliste
Sense of Wilderness
Eagle Owls
Bubo lacteus
Stort bilde som viser røde øyelokk Arkivert 21. juli 2012 hos Wayback Machine.
Gråhubro - videoer på Internet Bird Collection
Dyrepleier

En dyrepleier jobber hovedsakelig i dyreklinikker og forsøksdyrlaboratorier, men de er også etterspurt på andre felt som er relatert til veterinærmedisin. Mange jobber for eksempel i fôr- og utstyrsbransjen, innen forsikring av dyr, eller i legemiddelsektoren.Dyrepleiere er «dyresykepleiere». I en veterinærklinikk vil hovedansvaret være å assistere veterinæren i alt fra enkle undersøkelser til større operasjoner. De kan fungere som resepsjonister, gjøre laboratorieundersøkelser, ha ansvar for renhold og butikkdrift og svare på svært mange av spørsmålene dyreeiere har innen fôring, håndtering og behandling av dyrene sine. De har dermed mye ansvar, men i motsetning til en veterinær kan en dyrepleier ikke behandle pasienter, diagnostisere sykdom eller gjennomføre medisinske prosedyrer på pasienter. Men under tilsyn av veterinær som har sikret seg at dyrepleieren har god nok opplæring kan dyrepleieren utføre praktiske oppgaver som å behandle pasienter og overvåke anestesi.


== Norge ==
Dyrepleier er i Norge en beskyttet arbeidstittel som benyttes av personer som har autorisasjon som dyrepleier utstedt av Mattilsynet.


=== Utdanning ===
I Norge er det Veterinærhøgskolen ved Norges miljø- og biovitenskapelige universitet (NMBU) og Nord universitet som utdanner dyrepleiere. Studiet er et bachelorstudium og går over seks semestre, og inkluderer perioder med praksis og en fordypningsoppgave. For å søke på studieplass kreves generell studiekompetanse (Nord)  og generell studiekompetanse med realfagskrav ved Veterinærhøgskolen-NMBU . Veterinærhøgskolen-NMBU og Nord tar i dag inn bare omtrent 30 dyrepleierstudenter hver per studieår, noe som kan gjøre det vanskelig å komme inn på studiet.
Mange norske studenter som ikke fikk plass i Norge har tidligere reist til Kolding i Danmark. Der gikk de på en teknisk skole som heter Hansenberg. Dyrepleierstudiet tok 3 år + 10 uker og inkluderte lange praksisperioder avløst av 5 perioder med 10 uker utdannelse (-teoretisk og praktisk) ved skolen i Kolding. Fra og med juli 2016 kvalifiserer ikke utdanningen i Danmark til autorisasjon i Norge.I tillegg til Norge er det mulig å utdanne seg i mange andre land, som for eksempel Storbritannia og USA. I noen land tilbys bachelorgrader, mens i andre foregår utdanningen på nivå med videregående skole. Hvis man ønsker å utdanne seg i utlandet bør man undersøke om den utdanningen man vurderer kvalifiserer til autorisasjon i Norge, da Mattilsynet stiller strenge krav til utdanning.


=== Organisasjoner ===
Mange norske dyrepleiere er medlemmer av Norsk Dyrepleier og Assistent Forening (NDAF), og Fagforbundet gjorde det i 2006 mulig for dyrepleiere å organisere seg hos dem, under seksjon Samferdsel og Teknisk. NDAF arbeider også med å samordne definisjonen av en dyrepleier internasjonalt. I tillegg arrangerer de kurs og konferanser for dyrepleiere hvert år.


== Se også ==
Veterinær


== Referanser ==


== Eksterne lenker ==
Utdanning.no sin yrkesbeskrivelse av dyrepleier
Norges veterinærhøgskole
Norges Dyrepleier og Assistent Forening
Natriumsulfat

Natriumsulfat (Na2SO4, natriumsulfat anhydrat, Na2SO4 · 10H2O, natriumsulfat dekahydrat) også kalt for glaubersalt oppkalt etter Johann Rudolph Glauber. Natriumsulfat er svovelsyrens natriumsalt.Halve produksjonen av natriumsulfat i verden kommer av et biprodukt ved å skille industriprosesser som for eksempel fremstilling av rayon, kromater, fenol og borsyre.


== Fremstilling ==
Natriumklorid og svovelsyre reagerer og danner natriumsulfat og saltsyre:
  2NaCl + H2SO4 → Na2SO4 + 2HCl

Natrium og svovelsyre reagerer og danner natriumsulfat og hydrogengass:

  Na + H2SO4 → Na2SO4 + H2
Lut og svovelsyre reagerer og danner natriumsulfat og vann:

  2NaOH + H2SO4 → Na2SO4 + 2H2O


== Bruk ==
Natriumsulfat brukes i vaskemiddel, papir, tekstiler og glass.Natriumsulfat dekahydrat kan benyttes til å lagre energi i solceller. Det blir flytende i solvarmen og tar opp energi. Det krystalliserer når temperaturen går under 32 °C og avgir store mengder med krystallisjonsvarme.


== Løselighet ==


== Se også ==
Salt
Sulfat


== Referanser og fotnoter ==
Charley Paddock

Charles «Charlie» William Paddock (født 11. august 1900 i Gainesville, Texas, død 21. juli 1943 nær Sitka i Alaska) var en amerikansk sportsutøver som deltok i de olympiske leker 1920 i Antwerpen, 1924 i Paris og 1928 i Amsterdam.
Paddock vant to olympiske gullmedaljer og en sølvmedalje under Sommer-OL 1920 i Antwerpen. Han tok gull på 100 meter og 4x100 meter stafett og sølv på 200 meter. Han deltok også i OL 1924 i Paris og 1928 i Amsterdam. I Paris kvalifiserte han seg for finalene på 100 og 200 meter, han kom på 5.-plass på 100 m og på 200 m kom han på andreplass og vant sin fjerde olympiske medalje.
Paddock omkom i en flystyrt i 1943 nær Sitka i Alaska.


== OL-medaljer ==
 1920  Antwerpen -  Gull i friidrett, 100 meter  USA
 1920  Antwerpen - Gull i friidrett, 4 x 100 m stafett  USA
 1920  Antwerpen - Sølv i friidrett, 200 meter  USA
 1924  Paris - Sølv i friidrett, 200 meter  USA


== Referanser ==


== Eksterne lenker ==
(en) Charles Paddock – kategori av bilder, video eller lyd på Commons 
(en) Charles Paddock på Internet Movie Database 
(en) Charles Paddock på AllMovie 
(en) Charles Paddock hos American National Biography 
(en) Charles Paddock – Olympics.com 
(en) Charles Paddock – Olympedia 
(en) Charles Paddock – Sports-Reference (OL-resultater – arkivert) 
(en) Charles Paddock – World Athletics 
(en) Charles Paddock – National Track & Field Hall of Fame 
(en) Charles Paddock – Track and Field Statistics
Mesterligaen 2007/2008

Mesterligaen i fotball for menn 2007/08 arrangeres av UEFA. Mesterligaen er Europas mest prestisjetunge turnering for klubblag. Finalen ble spilt 21. mai 2008 på Luzjniki Stadion i Moskva, hvor Manchester United slo Chelsea 7-6 på straffespark etter 1-1 etter ordinær tid og ekstraomganger.
Norge stilte med ett lag, Rosenborg, som begynte i 2. kvalifiseringsrunde.
Nummer én og to i det innledende gruppespillet går til åttendedelsfinaler. Nummer tre i hver gruppe går direkte inn i tredje runde av UEFA-cupen.
UEFA-koeffisient-rangering, hvor Norge for denne sesongen lå på 19.-plass, ligger til grunn for når lag fra de forskjellige ligaer kommer inn i denne turneringen (og i UEFA-cupen). Av UEFAs 52 medlemsland er det kun Liechtenstein som ikke deltar med lag i turneringen. 16 lag, inklusive tittelholderen, er direkte kvalifisert til gruppespillet, de øvrige 58 lagene kommer inni kvalifiseringsrunder og kjemper om de øvrige 16 plassene til gruppespillet.


== Kvalifisering ==
I rundene er laget som har hjemmekamp i det første oppgjøret nevnt først. Ved uavgjort etter to oppgjør vinner laget med flest mål på bortebane.


=== Første runde ===
Den første kvalifiseringsrunden ble spilt 17. og 18. juli, med returkamper 24. og 25. juli 2007.


=== Andre runde ===
Den andre kvalifiseringsrunden ble spilt 31. juli og 1. august med returkamper 8. august 2007.


=== Tredje runde ===
Trekningen av 3. kvalifiseringsrunde skjedde 3. august 2007. Den tredje kvalifiseringsrunden ble spilt 14. og 15. med returkamper 28. og 29. 2007.
Hvis en klubb som deltar i 2.kvalifiseringsrunde har en individuell koeffisient som er god nok til å bli seedet i 3.kvalifiseringsrunde, vil vinneren av den aktuelle 2.runde-kampen automatisk bli seedet i trekningen. I 3. kvalifiseringsrunde kan ikke klubber fra samme nasjon møtes. Hjemme-/bortebane bestemmes også ved trekning.


== Gruppespill ==


=== Seeding ===
De 32 klubbene (16 klubber direkte kvalifisert og 16 klubber som har kommet gjennom kvalifiseringen) er blitt delt inn i fire seedingsnivåer av åtte lag etter deres plassering på UEFAs klubbkoeffisientrangering for 2007 (lagenes prestasjoner i Europa de siste fem sesonger pluss 33% av nasjonspoengene). Nivå 1 vil inneholde forrige sesongs mester AC Milan og de syv neste på rangeringen. Nivå 2 inneholder de åtte neste klubbene på rangeringen, etc.


=== Gruppe A ===


=== Gruppe B ===


=== Gruppe C ===


=== Gruppe D ===


=== Gruppe E ===


=== Gruppe F ===


=== Gruppe G ===


=== Gruppe H ===


== Sluttspill ==
Trekninga av åttendedelsfinalene skjedde i UEFAs hovedkvarter i Nyon, Sveits. 
PS: Toerne fra hver gruppe begynte hjemme og avsluttet borte.


=== Åttendedelsfinaler ===


=== Kvartfinaler ===

For første gang er fire av lagene fra et og samme land, nemlig England.


=== Semifinaler ===


=== Finale ===


== Eksterne lenker ==
Det europeiske fotballforbundets side om Mesterligaen
Djémila

Djémila eller Cuicul i Algerie er et typisk eksempel på romersk byplanlegging i et fjellområde. Ruinbyen ligger 900 moh. Dets forum, basilika, tempel, teater, triumfbuer og hus er blant de best bevarte i Nord-Afrika.
Byen kjenner i dag som Djémila, dens arabiske navn; i romertiden het den Cuicul, etter dens berberiske navn. Byen ble grunnlag i år 96 eller 97 som en koloni av romerske veteraner, på befaling av keiser Nerva. Hensikten var å bevokte det viktige passet mellom Sétif og Constanine. Etter femti år hadde stedet store palass, og så mange bygninger at nybygg måtte skje utenfor bymuren. På 100-tallet kom amfiteateret og et offentlig bad. Byens blomstringstid regnes å ha vært i Septimius Severus' regjeringstid, på begynnelse av 200-tallet. Da fikk byen et forum, offentlige toaletter, tempel og lokaler for folkemøter. Innbyggerne i byen var romerske borgere, men det var tett kontakt med berberne, og ekteskap mellom gruppene var vanlig.
Cuicul ble en knutepunkt for romernes handel med landene sør for Sahara: Deres forbindelser rakk til det sørlige Sudan. Med kamelkaravaner hentet berberne gull og elfenben som de solgte i Cuicul og andre romerske kolonier. Byens egen ressurser var landbruksprodukter som korn og oliven.
Kristendommen fikk solid feste i Cuicul; det ble bygget flere kirker og etablert et bispesete der. Byen ble deretter et pilegrimsmål for kristne, især etter at biskop Cresconius i 411 lot oppføre en basilika med fem hovedskip. Biskopen sto under tilsyn av den bysantinske patriarken av Konstantinopel.
På det meste hadde byen inntil 200 000 innbyggere. Byen ble gradvis forlatt etter romerrikets fall på 500- og 600-tallet, og ble ødelagt av omkringliggende folkegrupper. I det muslimske rikets storhetstid ble byen aldri gjenoppbygd, men fikk navnet Djemila, som betyr «vakker» på arabisk
Arkeologiske utgravinger i området begynte i 1909. Byen ble et verdensarvsted i 1982.


== Eksterne lenker ==
(en) Djemila – kategori av bilder, video eller lyd på Commons 
lexicorient.com
pbase.com bilder
Torsnes

Torsnes kan referere til:

Torsnes (Hordaland), sted sør for Jondal i Jondal kommune i Hardanger.
Torsnes (Troms), sted på Vannøya i Karlsøy kommune, Troms fylke.
Torsnes (Østfold), tidligere kommune i Østfold fylke.
NWOBHM (EP)

NWOBHM er en EP av det norske bandet Darkthrone. EP-en ble gitt ut i forkant av albumet F.O.A.D.. NWOBHM er vanligvis en forkortelse for New Wave of British Heavy Metal, en heavy metal-bevegelse som oppstod på slutten av 1970-tallet. I dette tilfellet står forkortelsen for «New Wave of Black Heavy Metal».


== Sporliste ==
CD-versjonen inneholder alle fire sporene, mens 7" vinyl kun inneholder «Hedninger fra Helvete» og «Canadian Metal».

«Wisdom of the Dead» (4:06)
«Canadian Metal» (4:39)
«Hedninger fra Helvete» (5:12)
«Bad Attitude» (1:47)


== Personell ==
Nocturno Culto
Fenriz


== Eksterne lenker ==
(en) NWOBHM på Discogs 
(en) NWOBHM på MusicBrainz 
(en) NWOBHM på Encyclopaedia Metallum
Dyleplanen

Dyleplanen eller D-planen var den sentrale franske krigsplanen for å møte et tysk angrep under andre verdenskrig, våren 1940. Planen ble utarbeidet av den franske generalen Maurice Gamelin. Planen hadde sitt navn etter elven Dyle, som renner fra den sørlige delen av Belgia nord til Antwerpen. Målet for Dyleplanen var å stoppe den tyske armégruppe B, som den franske generalstaben, feilaktig antok var den sterkeste delen av et eventuelt tysk angrep.
I 1920 undertegnet Frankrike en forsvarsavtale med Belgia, hensikten var å samordne kommunikasjoner og befestninger i tilfelle et tysk angrep. I 1930-årene endret imidlertid Belgia sin utenrikspolitikk til streng nøytralitet, det skapte mange problemer for koordinering av forsvarsplaner med Frankrike.
General Gamelin var opprinnelig mot forsvarslinjer ved Dyle, da virket mer risikabelt enn E-planen, som foreskrev forsvar mot et mulig tysk angrep ved en linje som stort sett fulgte den belgisk-franske grensen. General Gamelin aksepterte imidlertid Dyleplanen utfra argumentet at de nye panservernhindrene (som Cointet-element) ville stoppe et eventuelt tysk angrep.
Jamie Hyneman

James Franklin «Jamie» Hyneman (født 25. september 1956) er en amerikansk ekspert på visuelle effekter, best kjent for å være med-vert i tv-serien Mythbusters på Discovery Channel, sammen med Adam Savage.  Han er også med-grunnlegger av M5 Industries, et verksted som produserer spesial-effekter, og hvor Mythbusters hovedsakelig blir filmet. Hyneman, med M5 Industries, er også kjent fra tv-serien Battlebots med sin robot, «Blendo», som i en periode ikke fikk delta siden den var for kraftig for konkurransen.


== Referanser ==


== Eksterne lenker ==
(en) Offisielt nettsted 
(en) Jamie Hyneman – kategori av bilder, video eller lyd på Commons 
(en) Jamie Hyneman på Internet Movie Database 
(en) Jamie Hyneman på AllMovie 
(en) Jamie Hyneman hos The Movie Database 
(en) Jamie Hyneman på Twitter 
(en) Jamie Hyneman på Instagram
STN

STN kan vise til:

IATA-koden for London Stansted lufthavn
Sidet trønder- og nordlandsfe
Systemtechnik Nord, en forløper til firmaet Atlas Elektronik
Valutakoden for saotomesisk dobra
MMK

MMK kan referere til:

IATA-koden for Murmansk lufthavn
ISO 4217-koden for burmesisk kyat
LGA

LGA har flere betydninger:

LaGuardia lufthavn i New York City, LGA er flyplassens IATA-kode
Land grid array, teknologi for kobling mellom mikroprosessor og kretskort
The Cult Is Alive

The Cult Is Alive er det norske black metal-bandet Darkthrones tolvte studioalbum. Albumet ble gitt ut i 2006 og hadde en mye mindre tradisjonell black metal-stil en tidligere album, og inneholdt istedenfor mye punk.


== Sporliste ==
«The Cult of Goliath» (4:02)
«Too Old, Too Cold» (3:04)
«Atomic Coming» (4:51)
«Graveyard Slut» (4:04)
«Underdogs and Overlords» (4:02)
«Whisky Funeral» (3:59)
«De underjordiske (Ælia Capitolina)» (3:14)
«Tyster på Gud» (3:09)
«Shut Up» (4:46)
«Forebyggende krig» (3:41)


== Personell ==
Nocturno Culto – Gitar, bass og vokal
Fenriz – Trommer og vokal


== Eksterne lenker ==
(en) The Cult Is Alive på Discogs 
(en) The Cult Is Alive på MusicBrainz 
(en) The Cult Is Alive på Encyclopaedia Metallum 
(en) The Cult Is Alive på Spotify 
(en) The Cult Is Alive på AllMusic
Tory Belleci

Salvatore Paul «Tory» Belleci (født 30. oktober 1970 i Monterey, California) er en amerikansk film- og modellskaper, best kjent for sitt arbeid på TV-serien MythBusters. 
Belleci har også jobbet på filmene Den skjulte trussel og Klonene angriper.


== Referanser ==


== Eksterne lenker ==
(en) Offisielt nettsted 
(en) Tory Belleci – kategori av bilder, video eller lyd på Commons 
(en) Tory Belleci på Internet Movie Database 
(en) Tory Belleci på AllMovie 
(en) Tory Belleci hos The Movie Database 
(en) Tory Belleci på Twitter 
(en) Tory Belleci på Myspace
Kari Byron

Kari Elizabeth Byron (født 18. desember 1974) er en amerikansk TV-personlighet kjent fra serien MythBusters.


== Privatliv ==
Byron har en datter (født 2009) fra sitt ekteskap med Paul Urich fra 2003 til 2020.


== Referanser ==


== Eksterne lenker ==
(en) Offisielt nettsted 
(en) Kari Byron – kategori av bilder, video eller lyd på Commons 
(en) Kari Byron på Internet Movie Database 
(en) Kari Byron på AllMovie 
(en) Kari Byron hos Rotten Tomatoes 
(en) Kari Byron hos The Movie Database 
(en) Kari Byron på Twitter 
(en) Kari Byron på Facebook 
(en) Kari Byron på Instagram
Shirley Temple

Shirley Temple Black (født 23. april 1928 i Santa Monica i California, død 10. februar 2014 i Woodside i California) var en amerikansk skuespiller og diplomat. Hun regnes som tidenes største barneskuespiller.


== Liv og virke ==


=== Bakgrunn ===
Shirley Temple var datter av George Francis Temple (1888–1980) og hans hustru Gertrude Amelia Krieger (1893–1977). Allerede som treåring begynte hun på danseskole i Los Angeles. Der ble hun oppdaget av Charles Lamont, og ble en såkalt barnestjerne.


=== Karriere ===
En av Temples første filmroller var i musikalen Bright Eyes (1934), som hun vant en Oscar for. Hun medvirket i et stort antall filmer i 1930-årene, og var en av de største filmstjernene på den tiden. Temple trakk seg tilbake fra rampelyset i begynnelsen av tjueårsalderen.
Da Temple var 16 år gammel giftet hun seg med skuespilleren John Agar, og de fikk en datter. De skilte seg ganske snart, og i 1950 giftet hun seg med forretningsmannen Charles Alden Black som hun fikk to barn sammen med.
Temple ble senere politisk interessert og ble medlem av Det republikanske parti. I 1967 prøvde hun å bli innvalgt i Kongressen, uten å lykkes. Hun fikk i stedet flere diplomat-oppdrag, da hun blant annet deltok ved flere internasjonale konferanser og møter som USAs delegat. Hun var ambassadør i Ghana, og senere i Tsjekkoslovakia. I 1976 ble hun protokollsjef for USA og var i denne stillingen ansvarlig for alle USAs seremonier, besøk og gaver til utenlandske dignitærer. Temple var også styremedlem i flere større foretak, som The Walt Disney Company og Del Monte Foods.
Temple har fått en stjerne på Hollywood Walk of Fame. I 1998 ble hun tildelt Kennedy Center Honors. I 1999 ble Temple kåret til tidenes 18. største kvinnelige filmlegende av Det amerikanske filminstituttet.


== Filmografi ==
Temple var en skuespillerinne som var aktiv i filmindustrien fra 1932 til 1949. Hun var med i flere kortfilmer om hennes liv og til andre skuespillere som hun arbeidet med i løpet av sin karriere.


=== Spillefilmer ===


=== Kortfilmer ===
De fleste filmene i perioden fra 1933 til 1934 ble produsert som en del av serien Baby Burlesks.


== Referanser ==


== Eksterne lenker ==
Offisielt nettsted 
(en) Shirley Temple – kategori av bilder, video eller lyd på Commons 
(en) Shirley Temple på Internet Movie Database 
(sv) Shirley Temple i Svensk Filmdatabas 
(da) Shirley Temple på Filmdatabasen 
(da) Shirley Temple på Scope 
(fr) Shirley Temple på Allociné 
(en) Shirley Temple på AllMovie 
(en) Shirley Temple hos Turner Classic Movies 
(en) Shirley Temple hos Rotten Tomatoes 
(en) Shirley Temple hos The Movie Database 
Artikkelen har ingen egenskaper for filmpersondatabaser i Wikidata
Liste over filmer med Shirley Temple
Europavei 49

Europavei 49 går mellom Magdeburg i Tyskland og Wien i Østerrike.
Trasé fastlagt av UNECE: Magdeburg – Halle – Plauen – Schönberg – Vojtanov – Karlovy Vary – Plzeň – Ceské Budjovice – Halámky – Wien


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Programvareversjon

Programvareversjoner er ulike versjoner av samme programvare som utgis etter revisjoner og/eller endringer. Det finnes forskjellige rutiner for versjonering.


== Progressiv versjonering ==
Versjonene deles inn i «major», «minor» og «build». Major økes hver gang det slippes en ny stor utgivelse med relativt mange endringer siden sist major-utgave. Minor økes hver gang det gjøres en endring, uansett om denne er stor eller liten. Build endres hver gang programmet kompileres for eksempel etter en feilretting, det er også vanlig å begynne build-nummereringen på nytt hver gang major eller minor økes.
Numerisk ser dette for eksempel slik ut: 2.9.28 (major).(minor).(build)


== Datoversjonering ==

Noen prosjekter har jevnlige utgivelser med planlagt utgivelse for eksempel én eller to ganger i året. Da er det vanlig å benytte årstall og måned for utgivelsen som versjonsnummer. Ubuntu og Mandriva er eksempler på slike prosjekter. Versjonsnummeret for Ubuntu er tilsynelatende ut som major og minor numre, men det som ser ut som major nummer er årstall uten de innledende «20». Utgaven «16.04» dermed fra april 2016. Mandrake bruker et sammensatt versjonsnummer, hvor første tall er årstallet  og andre tallet er et løpenummer for utgaven. Versjonen «2010.1 alpha 2» kom 6. februar 2010, mens «2010.2» kom 22. desember 2010.


== Se også ==
Versjonskontrollsystem
Asian Football Confederation

Asian Football Confederation (AFC), den asiatiske fotballkonføderasjon, ble grunnlagt i 1954. AFC er selv medlem av FIFA, det internasjonale fotballforbundet. AFC har 47 medlemsland, 44 av disse ligger i Asia mens Australia, Guam og Nord-Marianene ligger geografisk i Oseania
AFC arrangerer alle de større asiatiske fotballturneringene, blant annet: 

AFC Asian Cup
AFC Women's Asian Cup
AFC Champions League
AFC-cupen
AFC Challenge Cup


== Eksterne lenker ==
Offisielt nettsted 
(en) Asian Football Confederation – kategori av bilder, video eller lyd på Commons
Sauna

Sauna kan ha flere betydninger:

Badstue
Ordet sauna brukes også som en eufemisme for sexklubb
Apt

Apt kan vise til:

Apt (Vaucluse), en kommune i Frankrike
Advanced Packaging Tool (eller apt), et pakkebehandlingssystem som brukes av Debian GNU/Linux og dens varianter
Magne Lystad

Magne Lystad (født 12. november 1932 på Lundersæter i Kongsvinger, død i 21. januar 1999) var en norsk orienteringsløper. Han ble omtalt som «Skogens konge». Magne Lystad vant gull i tidenes første europamesterskap i orientering i 1962, og fikk sølv i stafetten. Han ble nordisk mester i 1957 og 1959. 
Lystad vant syv norgesmesterskap, i 1954, 1955, 1956, 1957, 1959, 1960 og 1962, alle for idrettslaget Lunderseter IL. Han fikk kongepokalen for hver av sine seiere. Dette gjør Lystad til mestvinnende kongepokalvinner i orientering gjennom tidene.
I 1957 mottok Magne Lystad både Morgenbladets gullmedalje, og Sportsjournalistenes statuett som «Årets idrettsnavn» i Norge. Den siste delte han med skøyteløperen Knut Johannesen.


== Referanser ==


== Litteratur ==
Magne Lystad forteller til Arnulf Gundersen (1961). Sjumilsskritt i skogen. Aschehoug.